THE TIMES OF MALTA b’ritratt ta’ Pasqualino Cefai tirraporta li r-raġel li għandu 34 sena ilbieraħ tressaq il-Qorti mixli fost l-ohrajn li allegattament ħebb u nġurja lill-Magistrat fl-awla. Din hi it-tieni darba li Cefai li qala l-inkwiet il-Qorti. Storja oħra tgħid li Taljan – boss tal-Mafia kien arrestat fid-dawl tax-xemx f’Buġibba. Huwa kien ilu mfittax ħames snin mill-pulizija ta’ Sqallija. L-Aġent Kummissarju tal-Pulizija, Ray Zammit qal li Sebastiano Brunno ta’ 56 sena, magħruf bħalal-kap li jmexxi il-‘Cosca Nardo’ grupp mafjuż fi Sqallija li jagħmel parti mill-Cosa Nostra, kien arrestat fi spażju pubbliku għall-ħabta ta’ nofsinhar. THE MALTA INDEPENDENT qalet li uffiċjali tas-saħħa ambjentali se jinvestigaw ntiena fiż-żona tal-Imġarr li hu maħsub li hi kkawżata minn taħlita ta’ demel fuq l-uċuħ tar-raba. Kampjuni tal-uċuħ se jittieħdu fil-laboratorju għall-analiżi. Storja oħra hi dwar id-deċiżjoni tal-Qorti tal-Appell Kriminali li kkonfermat li ‘ż-żfin, divertiment u animazzjoni’ minn nisa fil-‘gentlemen clubs’ m’humiex atti immorali. Għaldaqstant l-istrip clubs se jibqgħu. Dan il-ġurnal illum se jiżvela l-portal il-ġdid tiegħu f’avveniment organizzat minn Standard Publications. IN-NAZZJON b’ritratt ta’ Daniel Vella, l-uniku akkużat Għawdxi mill-ħamsa li tressqu l-Qorti ta’ Għawdex dwar il-każ ta’ attentat ta’ serqa mill-istabbiliment tal-kmamar tal-banju “Bubbles”, aktar kmieni din il-ġimgħa f’Għawdex. Rapport ieħor jgħid li ilbieraħ kien arrestat f’Malta Sebastiano Brunno, kap ta’ Cosa Nostra, li hija l-Mafja ta’ Sqallija L-ORIZZONT ma waslitilnix.